

REPUBLIKA HRVATSKA

VUKOVARSKO SRIJEMSKA ŽUPANIJA

OPĆINA TOVARNIK

OPĆINSKI NAČELNIK

KLASA: 021-05/21-03/4

URBROJ: 2188/12-04-21-19

Tovarnik, 30.3.2021.

Na temelju članka 40. Zakona o komunalnom gospodarstvu („Narodne novine“ 68/18, 110/18, 32/20 ) i članaka 31. Statuta Općine Tovarnik (Službeni vjesnik Vukovarsko-srijemske županije broj 3/21 ), Općinsko vijeće Općine Tovarnik na 33. sjednici održanoj dana 30.3.2021 .godine donosi

O D L U K U

o osnivanju vlastitog pogona Općine Tovarnik

Članak 1.

Ovom Odlukom osniva se Vlastiti pogon za obavljanje komunalnih djelatnosti (u daljnjem tekstu: Vlastiti pogon) kao ustrojstvena jedinica Jedinstvenog upravnog odjela Općine Tovarnik.

Članak 2.

Ovom Odlukom određuju se

1. komunalne djelatnosti koje obavlja vlastiti pogon

2. područje na kojem se obavljaju komunalne djelatnosti

3. unutarnje ustrojstvo, organiziranje poslovanja i poslovodstvo vlastitog pogona

4. sredstva potrebna za rad vlastitog pogona te načinu njihova pribavljanja

5. akti poslovanja vlastitog pogona

6. iskazivanje učinka poslovanja

7. ograničenja glede stjecanja, opterećivanja i otuđivanja nekretnina i druge vrste posebne imovine jedinice lokalne samouprave na kojoj se odvija poslovanje vlastitog pogona

8. način nadzora poslovanja vlastitog pogona,

9. imenovanje i razrješenje upravitelja vlastitog pogona i

10. ukidanje vlastitog pogona.

1. KOMUNALNE DJELATNOSTI KOJE OBAVLJA KOMUNALNI POGON

Članak 3.

Vlastiti pogon obavlja sljedeće komunalne djelatnosti kojima se osigurava održavanje komunalne infrastrukture:

1. održavanje javnih površina na kojima nije dopušten promet motornim vozilima
2. održavanje građevina javne odvodnje oborinskih voda
3. održavanje javnih zelenih površina
4. održavanje građevina, uređaja i predmeta javne namjene
5. održavanje groblja i krematorija unutar groblja
6. održavanje čistoće javnih površina

U sklopu obavljanja djelatnosti iz ovoga članka može se osigurati i građenje komunalne infrastrukture.

Članak 4.

Vlastiti pogon je samostalan u obavljanju komunalnih djelatnosti iz članka 3. ove Odluke

Članak 5.

Ukoliko Općina posebnom odlukom ili koncesijom povjeri obavljanje pojedinih komunalnih djelatnosti iz članka 3. ove Odluke drugim pravnim ili fizičkim osobama, vlastiti pogon neće obavljati te djelatnosti za vrijeme i u obimu u kojemu su iste povjerene drugoj pravnoj ili fizičkoj osobi.

1. PODRUČJE NA KOJEM SE OBAVLJAJU KOMUNALNE DJELATNOSTI

Članak 6.

Vlastiti pogon obavlja poslove na području Općine Tovarnik a može komunalne djelatnosti iz članka 3. Ove Odluke obavljati i na području drugih jedinica lokalne samouprave na temelju pisanog ugovora kojeg sklapa Općinski načelnik.

1. UNUTARNJE USTROJSTVO, ORGANIZIRANJE POSLOVANJA I POSLOVODSTVO VLASTITOG POGONA

Članak 7.

Vlastiti pogon nema svojstvo pravne osobe te njegovom djelatnošću i poslovanjem prava i obveze stječe Općina Tovarnik.

Članak 8.

Unutarnje ustrojstvo vlastitog pogona detaljnije će se urediti Pravilnikom o poslovanju vlastitog pogona, kojeg donosi Općinsko vijeće.

Općinski načelnik će donijeti ostale akte potrebne za poslovanje i rad vlastitog pogona.

Članak 9.

Upravitelj komunalnog pogona koji je osnovan kao organizacijska jedinica jedinstvenog upravnog odjela je pročelnik jedinstvenog upravnog odjela.

Upravitelj pogona organizira i vodi rad vlastitog pogona te odgovara općinskom načelniku za materijalno i financijsko poslovanje i za zakonitost rada vlastitog pogona.

Upravitelj pogona samo na temelju ovlasti općinskog načelnika sklapa ugovore s drugim fizičkim ili pravnim osobama.

Članak 10.

Pravne, financijsko-računovodstvene, administrativno-tehničke i opće poslove za vlastiti pogon obavljati će Jedinstveni upravni odjel Općine Tovarnik.

Prihodi i izdaci Vlastitog pogona evidentiraju se u Proračunu Općine Tovarnik.

Članak 11.

Vlastitom komunalnom pogonu se povjerava vršenje javnih ovlasti u obavljanju komunalnih djelatnosti, koje javne ovlasti u okviru obavljanja komunalne djelatnosti obuhvaćaju rješavanje u pojedinačnim upravnim stvarima o pravima i obvezama fizičkih i pravnih osoba.

Za rješavanje drugih pitanja koja se odnose na rad i poslovanje vlastitog pogona nadležan je Općinski načelnik Općine Tovarnik.

1. SREDSTVA POTREBNA ZA RAD VLASTITOG POGONA TE NAČINU NJIHOVA PRIBAVLJANJA

Članak 12.

Sredstva za početak rada vlastitog pogona osiguravaju se u Proračunu Općine Tovarnik.

Sredstva za daljnji rad vlastitog pogona osiguravat će se u Proračunu Općine Tovarnik na temelju godišnjeg plana rada s financijskim pokazateljima.

Sredstva za rad i obavljanje komunalnih djelatnosti koje obavlja vlastiti pogon, osiguravaju se iz:

* komunalne naknade,
* komunalnog doprinosa,
* iz naknade za koncesiju,
* proračuna Općine Tovarnik i
* drugih zakonom dopuštenih izvora.

5.AKTI POSLOVANJA VLASTITOG POGONA

Članka 13.

Akti poslovanja Vlastitog pogona su Godišnji plan i program rada Vlastitog pogona, Izvješće o izvršenju Godišnjeg plana i programa rada Vlastitog pogona, obračuni i dr.

Godišnji plan i program rada Vlastitog pogona donosi upravitelj pogona uz prethodnu suglasnost Općinskog načelnika

Vlastiti pogon može izvršavati Godišnji plan i program u visini sredstava planiranih Proračunom Općine Tovarnik.

1. ISKAZIVANJE UČINKA POSLOVANJA

Članka 14.

Upravitelj vlastitog pogona dužan je podnijeti izvješće o izvršenju godišnjeg plana i programa rada vlastitog pogona s financijskim pokazateljima Općinskom načelniku jednom godišnje, do 28.2. za prethodnu godinu.

Vlastiti pogon iskazuje učinke poslovanja sukladno važećim financijsko-računovodstvenim propisima odnosno Zakonu o proračunu.

1. OGRANIČENJA GLEDE STJECANJA, OPTEREĆIVANJA I OTUĐIVANJA NEKRETNINA I DRUGE VRSTE POSEBNE IMOVINE JEDINICE LOKALNE SAMOUPRAVE NA KOJOJ SE ODVIJA POSLOVANJE VLASTITOG POGONA

Članak 15.

Imovina u vlasništvu Općine Tovarnik, na kojoj i kojom svoju djelatnost obavlja vlastiti pogon ne može se opterećivati niti otuđiti bez suglasnosti Općinskog načelnika Općine Tovarnik.

Članak 16.

Vlastiti pogon može stjecati opremu i drugu pokretnu imovinu u visini sredstava osiguranih općinskim proračunom za tekuću godinu, a na temelju Godišnjeg plana i programa Vlastitog pogona koje donosi upravitelj pogona u suglasnosti s općinskim načelnikom.

1. NAČIN NADZORA POSLOVANJA VLASTITOG POGONA,

Članak 17.

Nadzor nad radom vlastitog pogona obavlja Općinski načelnik Općine Tovarnik.

1. IMENOVANJE I RAZRJEŠENJE UPRAVITELJA VLASTITOG POGONA

Članak 18.

Upravitelja komunalnog pogona imenuje i razrješava Načelnik Općine Tovarnik.

1. UKIDANJE VLASTITOG POGONA.

Članak 19.

Odluku o ukidanju vlastitog pogona donosi Općinsko vijeće Općine Tovarnik.

Članak 20.

Stupanjem na snagu ove Odluke prestaje važiti Odluka o osnivanju Vlastitog pogona Općine Tovarnik („Službeni glasnik vjesnik Vukovarsko-srijemske županije br. 19/14

Članak 21.

Ova Odluka stupa na snagu osmog dana od dana objave u Službenom vjesniku Vukovarsko-srijemske županije.

PRESJEDNIK VIJEĆA

Dubravko Blašković